**המכללה לביטחון לאומי**

**מפקדת המכללות 871
המכללה לביטחון לאומי**טלפון: 03-7607337
פקס: 03-7607500
תיק: שונות
סימוכין: שנ 084
כ"ח בשבט תש"פ
23 בפברואר 2020

**תאריך:**

סגל המכללות

**הנדון: הכשרות קצונה לדרג - תמונת מצב עולמית**

לקראת דיון שצפוי להתקיים בנושא "מכללה למלחמה" War College, בחרתי להביא בפניכם סקירה תמציתית אודות הכשרות הקצונה לדרג בכמה ממדינות מרכזיות לעולם. בתקווה שהבנת מודלים שונים יסייעו למקבלי ההחלטות בצה"ל לבצע את ההתאמות הנכונות עבור ההכשרות במכללות.

**מודל 1 - ארה"ב מארינס**

בחרתי לפתוח במודל הקיים במארינס של הצבא האמריקאי, כיון שזה המודל הדומה ביותר למודל שלנו בצה"ל. כהערה מקדימה אציין כי בהכשרות השונות בכלל הזרועות הצבא האמריקאי משתתפים קצינים מכלל הזרועות. חוק שחוקק בקונגרס האמריקאי מגדיר את המכסות שיש לכל זרוע בכל מכללה. המארינס הוא ארגון קטן יחסית לזרועות האחרות בצבא האמריקאי, והדבר בא לידי ביטוי גם במערכת ההכשרה לדרג שכולה מרוכזת (בדומה לנעשה בצה"ל) תחת האוניברסיטה של המארינס אשר נמצאת בקואנטיקו. תחת האוניברסיטה של המארינס ישנם 6 תכניות לימוד מרכזיות:

1. **MCWAR (Marine Corps War College) -** המכללה למלחמה של המארינס, מכשירה קצינים בכירים בדרג אל"ם לקראת תא"ל. מיקוד ההכשרה הוא ברובד האסטרטגי. אורך ההכשרה כשנה.
2. **SAW (School of Advanced Warfighting) -** בית ספר ללוחמה מתקדמת של המארינס, מכשיר קצינים אחרי תפקיד המג"ד לקראת תפקיד המח"ט. מיקוד ההכשרה באומנות אופרטיבית ובעיצוב אופרטיבי. אורך ההכשרה כשנה.
3. **CSC (Command & Staff College) -** המכללה לפיקוד ולמטה מכשירה קצינים לדרג המג"ד. מיקוד ההכשרה הוא פיקוד על יחידה מבצעית והיכרות עם המטה הכללי. אורך ההכשרה כשנה.
4. **EWS (Expeditionary Warfare School) -** בית ספר לפיקוד טקטי של המארינס לדרג המ"פ. מיקוד ההכשרה הוא בתו"ל, לוחמה טקטית, פיקוד ומנהיגות בדרג הטקטי. ארוך ההכשרה כשנה.
5. **CDET (College of Distance Eduction and Training) -** מכללה וירטואלית אשר מספקת תוכניות לימוד לכל הדרגים ברשת.
6. **CEME** (**College of Enlestid Military Education) -** קורס קצינים של המארינס.

**מודל 2 - ארה"ב, יבשה (Army)**

צבא היבשה האמריקאי גדול במימידיו ולמעשה מחזיק שלוש מכללות עצמאיות אשר לא מקיימות ביניהן קשרי גומלין. כל מכללה מיועדת לדרג אחר ועובדת ישירות מול המטה. המכללות מרוחקות גם פיזית ונמצאות במדינות שונות:

1. **Army War College -** תוכנית לבכירים, אשר עוסקת בעיקר ברובד האסטרטגי. התכנית מכוונת יותר לתחום של אסטרטגיה צבאית, אך עוסקת גם בסוגיות שונות בביטחון לאומי. התכנית מיועדת לדרג אל"ם – תא"ל ונמשכת כשנה.
2. **Command & General Staff College -** המכללה לפיקוד ולמטה, מכשירה קצינים לדרג המג"ד. מיקוד ההכשרה הוא פיקוד על יחידה מבצעית והיכרות עם המטה הכללי. אורך ההכשרה כשנה.
3. **SAMS (School of Advanced Military Stydies) -** בית ספר ללימודי צבא מתקדמים, ארגונית נמצא תחת המכללה לפיקוד ולמטה. מיקוד ההכשרה באומנות אופרטיבית ובעיצוב אופרטיבי. אורך ההכשרה כשנה. המשתתפים בהכשרה הם קצינים שנבחרים שסיימו את ההכשרה בפו"ם בהצטיינות ומיועדים לתפקידי פיקוד מבצעי בכיר.
4. **United States Miltary Academy (West Point) -** קורס קצינים של צבא היבשה בארה"ב. משך ההכשרה כארבע שנים. הכוללות גם הכשרה צבאית, וגם הכשרה אקדמית. מידוד ההכשרה הצבאית הוא לפיקוד על מחלקה בדרג הטקטי.

**מודל 3 - ארה"ב NDU**

האוניברסיטה להגנה לאומית של ארה"ב אינה משתייכת לאף אחד מהזרועות, והיא פועל תחת המטות המשולבים. באוניברסיטה 5 תוכניות לימוד שונות וכמו יתר מוסדות ההכשרה בארה"ב גם בה לומדים קצינים מכלל הזרועות:

1. **CIC (College for Informatio and Cyberspace) -** הכשרה של שנה, בדרג האסטרטגי, עיסוק בביטחון לאומי על כלל מרכביו עם הדגשה של עולם הסייבר, המידע, הטרנספורמציה הדיגיטלית.
2. **CISA (College of International Security Affairs) –** הכשרה של שנה, בדרג האסטרטגי, עיסוק בביטחון לאומי על כלל מרכיביו עם הדגשה של לוחמה בטרור וביטחון פנים.
3. **Eisenhower School for National Security And Resource Strategy -** הכשרה של שנה בדרג האסטרטגי, עיסוק בביטחון לאומי על כלל מרכיביו עם הדגשה של ניהול משאבים, עבודה מול תעשיות והסקטור האזרחי.
4. **National War College -** הכשרה של שנה בדרג האסטרטגי, עיסוק בביטחון לאומי על כלל מרכיביו עם הדגשה של האסטרטגיה הצבאית.
5. **Joint Forces Staff College -** הכשרה של שנה בדרג האופריטבי. מיועד לקצינים לקראת דרגת סא"ל הפועלים במטה הכללי ולא ביחידות המבצעיות.

**מודל 4 אירופה (בריטניה / גרמניה)**

במדינות אירופה החברות בנאט"ו קיימת מערכת הכשרה דומה; במדינות אלה מתקיימת הפרדה בין ההכשרה לביטחון לאומי, לבין שאר ההכשרות המרוכזות יחד בבסיס הכשרה אחד:

1. **RCDS / BAX -** הכשרה לביטחון לאומי, עוסקת בעיקר באסטרטגיה גלובאלית. נפרדת ממערכת ההכשרות הצבאית ולא מהווה תנאי לקבלת תפקיד או דרגה צבאית.
2. **HCSC (Higher Command & Staff Course) -** קורס לפיקוד מתקדם המיועד לדרג האל"םלקראת קידום. הקורס עוסק בעיצוב אופרטיבי ובאסטרטגיה צבאית. הקורס קצר וממוקד ואורכו כארבעה חודשים בלבד. הקורס הינו קורס חובה לצורך קידום.
3. **ACSC / GSOC (פו"ם בריטניה / גרמניה) -** קורס מרכזי בהכשרה הצבאית לקראת דרגת הסא"ל ותפקיד המג"ד. בבריטניה אורך כשנה, בגרמניה אורך כשנתיים. מיקוד ההכשרה הוא פיקוד על יחידה מבצעית והיכרות עם המטה הכללי.
4. **ICSC / FOBC (קורסי יסוד של המקצוע הצבאי לדרג הטקטי בבריטניה ובגרמניה) -** מיקוד ההכשרה הוא בתו"ל, לוחמה טקטית, פיקוד ומנהיגות בדרג הטקטי. ארוך ההכשרה כשנה.

**מודל 5 - הודו**

1. **INDU (Indian National Defense University) -** הכשרה לביטחון לאומי, עוסקת בעיקר באסטרטגיה גלובאלית. הכשרה רב זרועית יחידה בצבא ההודי, לקצינים בדרגת תא"ל המיועדים לקידום. אורך הקורס כשנה.
2. **Army / Navy / Air War College -** הכשרה זרועית לפיקוד בכיר, מיועדת לקצינים בדרגת אל"ם לקראת קידום. מיקוד ההכשרה בעיצוב אופרטיבי ובאסטרטגיה צבאית. ההכשרה היא חובה ןמהווה תנאי לקידום.
3. **קורסי פו"ם והכשרות לדרג הטקטי ממוסדות ברמת הזרועות.**

התבוננות ממעוף הציפור על מפת ההכשרות הצבאיות המתקיימות ברוב צבאות העולם, מאירה את ההכשרות לדרג הנהוגות בצה"ל באור מעט דל. הסיבות לכך ידועות ונובעות בין היתר מההיסטוריה של צה"ל, ומהיותו צבא המבוסס על חיילי חובה וחיילי מילואים. מתכולת שירות קצרה ביחס למקובל בעולם, ומביצוע תפקידים קצרים. יתר על כן, ההכשרות לדרג המתקיימות בצה"ל ממוקדות יותר ומחוברות יותר לעשייה המבצעית. המחרחק בין ההכשרה לשטח קטן יחסית ומאפשר ביצוע הכשרה אפקטיבית ורלוונטית.

**סא"ל, מתן אור**

**רע"ן הדרכה מב"ל**